“หุ้นเอเชีย” เปิดบวก! รับแรงซื้อกลุ่มเทคโนฯ-สื่อสาร หนุน
“หุ้นเอเชีย” เปิดบวก! ตามทิศทางดัชนี S&P500 บวก 4 วันติด รับแรงซื้อในหุ้นกลุ่มเทคโนโลยีและสื่อสารเข้ามา หลังรายงานงบไตรมาส 3 ซึ่ง 80% จากจำนวนดังกล่าวของหลักทรัพย์ต่างก็มีกำไรสูงกว่าที่คาดการณ์ไว้
19 ต.ค. 2564

ผู้สื่อข่าวรายงานว่า ตลาดหุ้นเอเชียเปิดปรับตัวขึ้น ขานรับปัจจัยบวกจากดัชนี S&amp;P500 ที่ปิดในแดนบวกต่อเนื่องเป็นวันที่ 4 เนื่องจากแรงซื้อหุ้นกลุ่มเทคโนโลยีและการสื่อสาร ขณะเดียวกันนักลงทุนจับตาผลประกอบการของบริษัทจดทะเบียนรายใหญ่ในสัปดาห์นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 29,117.28 จุด เพิ่มขึ้น 91.82 จุด หรือ +0.32%, ดัชนี HSI ตลาดหุ้นฮ่องกงเปิดวันนี้ที่ 25,471.25 จุด เพิ่มขึ้น 61.50 จุด หรือ +0.24% ส่วนดัชนี SSE Composite ตลาดหุ้นจีนเปิดวันนี้ที่ 3,562.30 จุด ลดลง 5.84 จุด หรือ -0.16% 
ทั้งนี้ข้อมูลจาก FactSet ระบุว่า ขณะนี้ บริษัทจำนวน 41 แห่งในดัชนี S&amp;P 500 ได้รายงานผลประกอบการในไตรมาส 3 แล้ว โดย 80% จากจำนวนดังกล่าว ต่างก็มีกำไรสูงกว่าที่คาดการณ์ไว้
นอกจากนี้นักลงทุนยังจับตาหุ้นของบริษัทที่เป็นซัพพลายเออร์ของแอปเปิล หลังบริษัทได้เปิดตัวผลิตภัณฑ์ใหม่ ได้แก่ HomePod Mini, AirPods รุ่นที่ 3 และ Mac Book Pro
สำหรับข้อมูลเศรษฐกิจในภูมิภาคที่น่าติดตามวันนี้ ได้แก่ การเปิดเผยรายงานการประชุมของธนาคารกลางออสเตรเลีย และการประชุมนโยบายการเงินและแถลงมติการประชุมจากธนาคารกลางอินโดนีเซีย
 